
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 
2023 M. LAPKRIČIO 6 D. ĮSAKYMO NR. AT-848 „DĖL BŪSTO NUOMOS IŠ FIZINIŲ AR JURIDINIŲ ASMENŲ EKONOMINIO IR SOCIALINIO PAGRINDIMO SĄLYGŲ APRAŠO PATVIRTINIMO“ PAKEITIMO

2026 m. rugsėjo         d. Nr. AT-
Šakiai

Pakeičiu Būstų nuomos iš fizinių ar juridinių asmenų ekonominio ir socialinio pagrindimo sąlygų aprašo, patvirtinto  Šakių rajono savivaldybės administracijos direktoriaus 2023 m. lapkričio 6 d. įsakymu Nr. AT-848 „Dėl Būstų nuomos iš fizinių ar juridinių asmenų ekonominio ir socialinio pagrindimo sąlygų aprašo patvirtinimo“:
1. 5 punktą ir jį išdėstau taip:
„5. Atsižvelgiant į tai, kad Šakių rajono savivaldybėje: 1) didžiausias yra vieno kambario butų poreikis, 2) Asmenų ir šeimų, turinčių teisę į paramą būstui išsinuomoti, sąrašo pradžioje yra įrašyti asmenys be šeimos, 3) šiuo metu turimi vieno kambario socialiniai būstai, kuriuos būtų galima išnuomoti sąraše esantiems asmenims, atsilaisvina rečiausiai, 4) einant metams turimuose socialiniuose būstuose užaugus vaikams lieka gyventi asmenys be šeimos, todėl tikslinga vykdant socialinio būsto fondo plėtrą įsigyti (išsinuomoti) vieno kambario būstus.“
2. 11 punktą ir jį išdėstau taip:
[bookmark: _Hlk17810545]„11. Šakių rajono savivaldybė, siekdama plėsti socialinio būsto fondą, planuoja išsinuomoti du tvarkingus, tinkamus gyventi būstus, kurie atitinka statybos bei specialiųjų normų (higienos, gaisrinės saugos ir kitus) reikalavimus. Tikslinga išsinuomoti vieno kambario būstus ir šiuos būstus pernuomoti asmenims ir šeimoms, turintiems teisę į socialinio būsto nuomą. Socialinių būstų nuomos alternatyva yra finansiškai patraukli, nes Įstatyme nustatyta, kad būstų nuoma ne trumpesniam kaip 5 metų laikotarpiui iš fizinių ar juridinių asmenų savivaldybei finansuojama iš valstybės biudžeto apmokant 80 proc. išsinuomotų būstų nuomos kainos. Būstų nuomos pirkimas prisidėtų prie skaidresnės butų nuomos rinkos kūrimo, nes būstas būtų nuomojamas legaliai, būsto nuomos sutartys būtų registruojamos Nekilnojamojo turto registre.“
3. 12 punktą ir jį išdėstau taip:
„12. Būstų nuomos pirkimo kriterijai nustatyti įvertinus socialinio būsto poreikį Šakių rajono savivaldybėje. Nustatyta, kad asmenų ir šeimų, laukiančių socialinio būsto, poreikius labiausiai atitinka vieno kambario butai, kurių naudingasis plotas  negali viršyti 40 kvadratinių metrų.“

